# Merab Gagunaixvili

Merab Gagunaixvili (en georgià: მერაბ გაგუნაშვილი); nascut el 3 de gener de 1985, és un jugador d'escacs georgià, que té el títol de Gran Mestre des de 2002 (obtingué el títol amb només 17 anys).
A la llista d'Elo de la FIDE del gener de 2022, hi tenia un Elo de 2573 punts, cosa que en feia el jugador número 4 (en actiu) de Geòrgia. El seu màxim Elo va ser de 2625 punts, a la llista d'abril de 2007 (posició 100 al rànquing mundial).

## Resultats destacats en competició

El 2001, va guanyar la medalla d'argent al Campionat del món juvenil (rere Péter Ács). El 2004 es proclamà campió de Geòrgia. Va participar en el Campionat del món de la FIDE de 2004, però fou eliminat a la primera ronda per Smbat Lputian. L'abril de 2005 empatà al segon lloc a l'Obert de Dubai, amb nou altres escaquistes (el campió fou Wang Hao). El 2006 fou tercer al fort torneig de San Marino (el campió fou Vadim Milov). El 2006-2007 va guanyar la 82a edició del Congrés d'escacs de Hastings, empatat a punts amb Valeriy Neverov.
El 2008 empatà al primer lloc a l'obert de Dubai amb Wesley So (campió per desempat), Ehsan Ghaem Maghami i Li Chao El 2009 empatà als llocs 3r–8è amb Anton Filippov, Elshan Moradiabadi, Vadim Malakhatko, Alexander Shabalov i Niaz Murshed al torneig Ravana Challenge a Colombo. El 2010 va guanyar la Copa Municipal de Tbilisi, i empatà als llocs 3r–6è amb Ding Liren, Zhou Jianchao i Anton Filippov al primer Memorial Florencio Campomanes a Manila El 2011 empatà als llocs 1r–4t amb Qadir Huseynov, Ievgueni Gléizerov i Serguei Tiviàkov al fort 19è torneig obert Fajr, a l'Iran.

### Participació en competicions per equips

Gagunaixvili ha participat, representant Geòrgia, en quatre Olimpíades d'escacs, totes les edicions celebrades entre els anys 2002 i 2010, llevat de la de 2008 (amb un total de 22½ punts de 35 partides, un 64,3%). A l'edició de 2002 hi participà com a MI, i a partir de 2004 com a GM.

## Notes i referències

* ↑ «Nota biogràfica de Merab Gagunaixvili» (en anglès). Chessgames.com. [Consulta: 13 desembre 2011].
* ↑ «"Rànquing d'escaquistes per federació: Geòrgia"» (en anglès). lloc web de la FIDE. [Consulta: 7 gener 2022].
* ↑ Posició al rànquing mundial i evolució Elo de Merab Gagunaixvili «benoni.de» (en alemany). Arxivat de l'original el 2018-03-29. [Consulta: 13 desembre 2011].
* ↑ «Historial de guanyadors del campionat de Geòrgia» (en castellà). ajedrezdeataque.com. [Consulta: 12 desembre 2011].
* ↑ «World Chess Championship 2004 FIDE Knockout Matches» (en anglès). Quadres de resultats dels matxs pel Campionat del món de la FIDE de 2004, a Líbia. FIDE. [Consulta: 13 desembre 2011].
* ↑ «Sensation: Dubai Open won by Wang Hao» (en anglès). ChessBase.com - Chess News, 14-04-2005. [Consulta: 1r novembre 2014].
* ↑ Crowther, Mark. «THE WEEK IN CHESS 605 12th juny 2006» (en anglès). TWIC 606, 19-06-2006. [Consulta: 28 desembre 2014].
* ↑ «Merab Gagunashvili wins 82nd Hastings Congress» (en anglès), 06-01-2007. [Consulta: 31 març 2013].
* ↑ «10th Dubai chess championship» (en anglès). chessdom. Arxivat de l'original el 2010-12-31. [Consulta: 2 març 2014].
* ↑ «Tournament report November 2009: The Ravana Challenge» (en anglès). FIDE. [Consulta: 12 desembre 2011].
* ↑ «Open Int. Tbilisi Municipality Cup» (en anglès). FIDE. [Consulta: 12 desembre 2011].
* ↑ Error: hi ha arxiuurl o arxiudata, però calen tots dos paràmetres.«1st Florencio Campomanes Memorial». Chessdom. [Consulta: 23 novembre 2014].
* ↑ «19th Fajr International Open Chess Tournament» (en anglès). FIDE. [Consulta: 13 desembre 2011].
* ↑ «Fitxa de Merab Gagunaixvili» (en anglès). OlimpBase. [Consulta: 13 desembre 2011].